Faxenyt.dk » Bil og bus kørte sammen
Torsdag 1. august 2019 kl. 11:17
En personbil stødte sammen med en modkørende bus på Faxevej imellem Faxe og Rønnede sent onsdag aften kort før klokken 23.12. Foto: Jens Rolighed
Der ekete endnu en alvorlig trafikulykke ved Faxe i går aftes.
En 13-årig pige blev sent onsdag aften kørt væk med ambulance fra Faxevej imellem Faxe og Rønnede, hvor der kort før klokken 23.12 skete en trafikulykke, da den personbil hun var passager i stødte sammen med en modkørende bus.
- Personbilen kørte af ukendte årsager over i den modgående kørebane, hvor bussen kører, og de støder sammen. Føreren af personbilen var en 22-årig mand fra Ringsted, og passageren i bilen var en 13-årig pige, der blev kørt til behandling på sygehuset, oplyser Palle O. Hansen fra Sydsjællands og Lolland-Falsters Politi, til sn.dk/faxe
Bussen endte ude på marken, og vidnet Jens Rolighed kunne høre nogen skrige ude i mørket. Først ankom to ambulancer, så politiet og klokken 23.46 blev Midt- og Sydsjællands Brand og Redning rekvireret til oprensning af olie og vragdele på Faxevej, der var afspærret frem til klokken 1 om natten.